1989L0361 — ET — 03.09.2008 — 001.001

Käesolev dokument on vaid dokumenteerimisvahend ja institutsioonid ei vastuta selle sisu eest

►B NÕUKOGU DIREKTIIV, 30. mai 1989, tõupuhaste aretuslammaste ja -kitsede kohta (89/361/EMÜ) (EÜT L 153, 6.6.1989, p.30)

Muudetud:









▼B

NÕUKOGU DIREKTIIV,

30. mai 1989,

tõupuhaste aretuslammaste ja -kitsede kohta

(89/361/EMÜ)







EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 43, võttes arvesse komisjoni ettepanekut ( 1 ), võttes arvesse Euroopa Parlamendi arvamust ( 2 ), võttes arvesse majandus- ja sotsiaalkomitee arvamust ( 3 ) ning arvestades, et: ning arvestades, et: lammaste ja kitsede aretamisel ja kasvatamisel on oluline koht ühenduse põllumajanduses; need tegevusalad on tuluallikaks põllumajandusega tegeleva elanikkonna ühele osale; lammaste ja kitsede aretamist ja kasvatamist tuleks soodustada; rahuldavad tulemused sel alal sõltuvad oluliselt tõupuhaste loomade kasutamisest; tõuraamatutesse kandmises on erinevusi; kõnealused erinevused takistavad ühendusesisest kaubandust; kaubanduse lõplikuks liberaliseerimiseks on vaja eelkõige tõuraamatutesse kandmise edasist ühtlustamist; kõnealuste erinevuste kaotamiseks ja seeläbi sektori põllumajanduse tootlikkuse suurendamisele kaasaaitamiseks tuleks ühendusesisene kaubandus liberaliseerida; liikmesriikidel peaks olema lubatud nõuda ühenduse menetluste kohaselt koostatud tunnistuste esitamist; tuleks ette näha sätted, et vältida tõupuhaste aretuslammaste ja -kitsede importi kolmandatest riikidest tingimustel, mis ei ole nii ranged kui ühenduses kohaldatavad tingimused; tuleks vastu võtta teatavaid tehnilisi aspekte puudutavad rakendusmeetmed; kavandatavate meetmete rakendamiseks tuleks näha ette liikmesriikide ja komisjoni tihe koostöö alalises zootehnikakomitees; ON VASTU VÕTNUD KÄESOLEVA DIREKTIIVI:







Artikkel 1

1. Käesolev direktiiv käsitleb zootehnilisi probleeme, mis võivad tekkida ühendusesisesel kauplemisel tõupuhaste aretuslammaste ja -kitsede ning nende sperma, munarakkude ja embrüotega.

2. Kuni asjakohaste ühenduse sätete jõustumiseni kohaldatakse ühendusesiseses kaubanduses riiklikke veterinaareeskirju, tingimusel et need on kooskõlas EMÜ asutamislepingu üldsätetega.

Artikkel 2

Käesolevas direktiivis kasutatakse järgmisi mõisteid:

a) tõupuhtad aretuslambad ja -kitsed – lammas või kits, kelle vanemad ja vanavanemad on kantud sama tõu tõuraamatusse ning kes ka ise on tõuraamatusse kantud või selles registreeritud ja sissekandmiseks kõlblik;

b) tõuraamat – raamat, register, kartoteek või andmekandja: — mida haldab tõuaretusorganisatsioon või -ühing, mille on heaks kiitnud liikmesriik, kus see on asutatud, või kõnealuse liikmesriigi ametiasutus, ja — kuhu kantakse asjaomased tõupuhtad aretuslambad või -kitsed koos viitega nende eellastele.

Artikkel 3

1. Liikmesriigid ei või zootehnilistel põhjustel keelata, piirata või takistada:

— ühendusesisest kauplemist puhtatõuliste aretuslammaste ja -kitsede ning nende sperma, munarakkude ja embrüotega,

— vastavalt artiklile 4 tõuraamatuid pidavate või sisseseadvate tõuaretusorganisatsioonide või -ühingute ametlikku heakskiitmist.

2. Liikmesriik võib siiski kuni artiklites 4 ja 6 osutatud ühenduse otsuste jõustumiseni jätkata nende riiklike sätete kohaldamist, mis on kooskõlas EMÜ asutamislepingu üldsätetega.

Artikkel 4

Komisjon määrab artiklis 8 ettenähtud korras enne 1. jaanuari 1991 kindlaks:

— tõuraamatuid pidavate ja sisseseadvate tõuaretusorganisatsioonide ja -ühingute heakskiitmise kriteeriumid,

— tõuraamatusse kandmise kriteeriumid,

— tõupuhaste aretuslammaste ja -kitsede jõudluse kontrollimise ja aretusväärtuse hindamise meetodid,

— tõulooma heakskiitmise kriteeriumid tema sperma, munarakkude või embrüote kasutamiseks.

▼M1

Artikkel 5

Liikmesriigid koostavad nimekirja artikli 2 punkti b esimeses taandes nimetatud asutustest, mis on ametlikult heaks kiidetud tõuraamatute pidamiseks või sisseseadmiseks ja mis vastavad artikli 4 esimese taande kohaselt kindlaks määratud kriteeriumidele, ajakohastavad seda nimekirja ja teevad selle teistele liikmesriikidele ja üldsusele kättesaadavaks.

Käesoleva artikli ühetaolise kohaldamise üksikasjalikud eeskirjad võib vastu võtta artiklis 8 osutatud korras.

▼B

Artikkel 6

Liikmesriigid võivad nõuda, et tõupuhaste tõulammaste ja -kitsede ning selliste loomade sperma, munarakkude ja embrüote turustamise ajal on nendega kaasas tõutunnistus, mis on koostatud artiklis 8 sätestatud korras komisjoni kehtestatud näidise kohaselt.

Artikkel 7

Kuni asjaomaste ühenduse eeskirjade rakendamiseni ei tohi tõupuhaste aretuslammaste ja -kitsede ning nende sperma, munarakkude ja embrüote importimisel kolmandatest riikidest kohaldada soodsamaid tingimusi kui need, mida kohaldatakse ühendusesiseses kaubanduses.

Artikkel 8

Käesolevas artiklis sätestatud korra kohaldamisel tegutseb otsusega 77/505/EMÜ ( 4 ) moodustatud alaline zootehnikakomitee vastavalt direktiivi 88/661/EMÜ ( 5 ) artiklis 11 sätestatud eeskirjadele.

Artikkel 9

Liikmesriigid jõustavad käesoleva direktiivi järgimiseks vajalikud õigusnormid hiljemalt 1. jaanuariks 1991. Nad teatavad sellest viivitamata komisjonile.

Artikkel 10

Käesolev direktiiv on adresseeritud liikmesriikidele.